《无名木》
清代·傅宗教

峨峨九日峰，下有千年木。
正异岁寒姿，命受兹也独。
十围铁干古，百尺虬髯矗。
不以姓名显，肯为封爵辱。
畏名如畏虎，终焉托岩伏。
何当大厦求，一枝亦自足。

作者简介：清四川奉节人，字济庵。康熙二十六年举人，官良乡知县，行取御史，有直声。官至左副都御史。诗宗杜甫，高健雄浑。有《雪堂》、《燕山》、《西征》、《南征》等集。